Laisvalaikio treningai be pūkelio "Paulė" CMF430

2026-03-04T13:25:44+02:00

Type: Leisure Tracksuit
Price: 99.50

SVARBU! TRENINGAI BE PŪKELIO, NE OVERSIZED.

Ji – klasika. Jis – klasiškas!

Dar vienas „Paulė“ kostiumėlis tiesomis kelnėmis, sukurtas atsižvelgiant į Jūsų komforto ir stiliaus poreikius.

Tai antrasis „Paulė“ treningų modelis, kuriam atlikome mažytį pakeitimą – patobulinome kelnes. Dabar jos be gumos apačioje, laisvai krentančios. Tad galėsite rinktis iš dviejų šio kostiumėlio variacijų ir atrasti sau labiausiai tinkamą stilių.

Visais kitais atžvilgiais jis išlieka toks pat: praktiškas, madingas, originalus, pasiūtas su dideliu atidumu ir atsakomybe. Būtent dėl to tokie treninginiai kostiumėliai šiandien yra vieni dažniausiai pasirenkamų laisvalaikio drabužių.

O apsivilkus jais kaskart supranti – ne be reikalo...

Komplektą sudaro: džemperis ir kelnės

Džemperis laisvo, ilgesnio kirpimo, nuleista pečių linija bei truputį ilgintomis rankovėmis. Turi aukštą apykaklę, priekyje užsegamą trumpu užtrauktuku. Rankogaliai ir apačia – iš tampraus ribo audinio.

Kelnės aukštesnio liemens, tiesaus kirpimo, tolygiai plačios nuo viršaus į apačią (apačia laisvai krentanti). Šonuose turi gilesnes įstrižo kirpimo formos kišenės. Juosmuo, kaip įprastai, persiūtas tampria guma, kas užtikrina, jog drabužis tvirtai laikosi ant kūno bei gražiai išformuoja figūrą.

Papildomas kostiumėlio akcentas: juodos spalvos odinis „cut my fashion“ logotipas, kurį prisiuvome ant kairiosios džemperio rankovės.

Treningų audinys – sertifikuotas

Svarbus šio audinio privalumas – aukštą gaminio saugumą reglamentuojanti OEKO-TEX® „STANDARD 100“ tekstilės etiketė, kuri reiškia, jog tiek audinys, tiek kitos papildomos detalės, naudotos siuvant šiuos drabužius, atitinka visas saugumo sąlygas ir neturi kenksmingo poveikio žmonių sveikatai.

Dėl šios priežasties, kostiumėlis puikiai tinka alergiškoms ar jautrią odą turinčioms moterims.

Audinio sudėtis: 80% Medvilnė, 20% Poliesteris

Tai aukštos kokybės, be pūkelio, švelnus kūnui, tvirtas audinys. Vidutinio storio (320g/m²), todėl tinka visiems metų laikams, ypač pavasariui. Pasižymi puikiomis dėvėjimo savybėmis: nekaitina, nelinkęs blukti, glamžytis bei nusivelti.

Keletas derinių rekomendacijų...

Elegantiškai atrodantį laisvalaikio kostiumėlį rekomenduojame derinti su įvairia sportine, žygių ar kasdiene avalyne. Šiuo klausimu griežtų išimčių tikrai nėra. Tad drąsiai derinkite tai, ką mėgstate.

Taip pat – su šiltesniais viršutiniais drabužiais vėsesniu oru, tokiais kaip liemenės, striukės, paltukai ar kardiganai.

Gražūs deriniai gimsta kostiumėlį vilkint ir dalimis. Pavyzdžiui, kelnes su laisvalaikio marškinėliais ar topukais, o džemperį – su džinsais ar kito stiliaus laisvalaikio kelnėmis.

Kada bei kur galėčiau šiais treningais vilkėti?

Kostiumėlio audinio storis bei sudėtis užtikrina, jog jį tikrai bent po kartą vilkėsite visais metų laikais. Pavasarį šie treningai pakeis striukes ar paltukus, o rudenį prireiks tik papildomo šiltesnio viršutinio drabužio. Vėlų vasaros vakarą ar lietingą dieną neatsispirsite jų komfortui, o šaltą žiemą džiaugsitės šį kostiumėlį turėdami savo namuose.

Na ir žinoma, „Paulė“ laisvalaikio treningai puikiai tiks bet kokioje neformalioje aplinkoje. Štai čia dar kartą apibendriname akivaizdų šio kostiumėlio universalumą.

Spalva – juoda

Sodri juoda spalva yra it šio kostiumėlio oda, be kurios jis prarastų didžiąją dalį savo grožio ir universalumo. Tai jo ir Jūsų charizma, įtaiga, mistinė galia... Tad nesvarbu, kur šiuo kostiumėliu vilkėsite – jo spalva padovanos žavaus pasitikėjimo savimi bet kokioje aplinkoje. Suspindėkite su stiliaus klasika – juoda!

Kostiumėlio privalumai trumpai:

Aukščiausios kokybės audinys: Medvilnė 80%, Poliesteris 20%;

OEKO-TEX® audinio saugumo sertifikatas;

Audinys be pūkelio, švelnus kūnui, tvirtas, vidutinio storio (320g/m²);

Džemperis laisvo, ilgesnio kirpimo, nuleista pečių linija bei ilgesnėmis rankovėmis;

Turi aukštą apykaklę, užsegamą trumpu užtrauktuku;

Džemperio apačia ir rankogaliai – iš tampraus ribo audinio;

Ant rankovės prisiūtas odinis juodos spalvos „cutmyfaschion“ logotipas;

Kelnės aukštesnio liemens;

Tolygiai platėjančios nuo viršaus į apačią;

Su vidutinio gylio, įstrižos formos kišenėmis šonuose;

Kelnių juosmens sritis persiūta tvirtai laikančia guma;

Kostiumėlis suderinamas su įvairaus stiliaus drabužiais ir avalyne;

Tiks vilkėti tiek namuose, tiek mieste;

Patogus, stilingas ir praktiškas;

Labai komfortiškas – nevaržo judesių, nekaitina, nedirgina odos;

Puikiai tiks visiems sezonams vėsesniu oru;

Gali būti originali dovanos idėja;

Lietuviška kokybė, sukurta ir pagaminta mūsų siuvykloje.

SVARBU! Mūsų modelis Ugnė dėvi S dydį. Jos ūgis – 177 cm.

Kostiumėlis puikiai tiks ir aukštesnėms – iki 180 cm ūgio.