Vyriški treningai "Vilius" CMF574-2

2026-04-06T18:37:08+03:00

Type: Tracksuit for spring
Price: 130.00

Vyrai priprato prie vienodo scenarijaus: jei treningai, tai beveik visada tie patys - siaurėjančios kelnės ir sportiškumas iki paskutinės detalės. Mes manome, kad užteks būti senamadiškiems ir atėjo laikas vytis moteris. 🙂 Taip gimė "Vilius" - vyriškas laisvalaikio treningas tiesiomis kelnėmis tiems, kurie nori ne tik patogumo, bet ir nebenori atrodyti taip, lyg ką tik išėjo iš sporto salės, o pagaliau jaustis stilingai.

Šis modelis sukurtas vyrui, kuris vertina ne tik komfortą, bet ir aiškų suvokimą, kad stilius yra svarbus. Mažiau "dar vienas treningas", daugiau "pagaliau kažkas naujo".

Mes, kaip prekės ženklas, stengiamės tobulėti visomis prasmėmis, tad šį kartą šį modelį pristatome su papildomu funkcionalumu. Pasirinkus dydį, nuo šiol yra galimybė pasirinkti, ar audinio norite su pūkeliu, ar be jo. Tai ypač svarbu skirtingais sezonais. Tikimės, kad ši nauja funkcija jums suteiks dar daugiau laisvės renkantis. Na, o toliau - įprastas prekės aprašymas.

Komplektą sudaro: džemperis ir kelnės

Džemperis laisvesnio kirpimo, nuleistų pečių dizaino, ilgesnėmis rankovėmis. Modelis atrodo nevaržantis judesių, patogiai krentantis ir išlaikantis švarią, šiuolaikišką formą. Džemperio apačia bei rankovių galai pasiūti iš tampraus ribo audinio, todėl džemperis ne tik gražiai priglunda ir išlaiko siluetą, bet ir suteikia daugiau universalumo - jei norite trumpesnio džemperio, galite tiesiog užlenkti ribą į vidinę pusę, o jei esate aukštesnis, ribo neužlenkite. Džemperis taip pat turi aukštą apykaklę su trumpu metaliniu užtrauktuku, todėl puikiai tinka esant permainingiems orams.

Kelnės aukštesnio liemens, kas ypač svarbu vyrams, su kišenėmis šonuose. Taip pat liemens srityje įsiūtas raištelis, kuris atstoja diržo funkciją. Tiesaus silueto kelnės suteikia modeliui šiuolaikišką ir jaunatvišką stilių bei atrodo mažiau sportiškai. Tai iki smulkmenų apgalvotas modelis šiuolaikišką stilių pripažįstančiam vyrui.

Treningų audinys – sertifikuotas

Svarbus treningų audinio privalumas - aukštą gaminio saugumą reglamentuojanti OEKO-TEX® „STANDARD 100“ tekstilės etiketė, kuri reiškia, jog tiek audinys, tiek kitos papildomos drabužių detalės atitinka visas saugumo sąlygas ir neturi kenksmingo poveikio žmonių sveikatai.

Audinio sudėtis ir savybės:

Jei renkatės be pūkelio: audinio sudėtis - 90 % medvilnė, 10 % poliesteris, audinio storis - 330 g/m². Tai iš vidinės pusės lygus, prie kūno malonus ir tvirtas trikotažas, puikiai tinkantis kasdienai, pavasariui, rudeniui ar vėsesnėms vasaros dienoms. Audinys išlaiko formą, yra patogus dėvėti ir pasižymi geromis nešiojimo savybėmis.

Jei renkatės su pūkeliu: audinio sudėtis - 70 % medvilnė, 30 % poliesteris, audinio storis - 300 g/m². Tai šiltesnis variantas su švelniu pūkeliu vidinėje pusėje, suteikiantis daugiau jaukumo ir komforto vėsesniu oru. Audinys malonus kūnui, vidutinio storio, tvirtas ir puikiai pritaikytas kasdieniam dėvėjimui.

Derėjimas su kitais drabužiais

Modernaus modelio treningus lengvai suderinsite su kasdieniais šiltesniais viršutiniais drabužiais (striuke, paltu ar liemene) bei įvairia laisvalaikio avalyne: storapadžiais, kedais ar sportbačiais.

Jį taip pat galima vilkėti ir dalimis: prie kelnių derinti marškinėlius ar megztinius, o džemperio - džinsus ar kito stiliaus laisvalaikio kelnes.

Šie treningai tikrai nereikalauja daugybės papildomų sprendimų, norint atrodyti vyriškai stilingai, kad ir kur bebūtumėt.

Spalva - metalo ruda (iron)

Tai modernus, išgrynintas ir tvirtą charakterį turintis pasirinkimas šiuolaikiškam vyrui. Šis atspalvis perteikia santūrumą, pasitikėjimą savimi ir subtilią jėgą. Tai spalva, kuri atrodo solidžiai, švariai ir lengvai įsilieja į vyrišką garderobą, kuriame svarbus ne atsitiktinis efektas, o apgalvotas stilius.

Tai spalva, kuri neperkrauna, bet kuria užtikrintą ir vizualiai stiprų įvaizdį. Ji puikiai dera su juoda, balta, pilka, smėlio, grafito ar kitais neutraliais tonais, todėl treningą lengva priderinti prie įvairių kasdienių derinių.

Šis atspalvis ypač tinka vyrams, kurie vertina universalumą, estetiką ir nori atrodyti vyriškai bei šiuolaikiškai. Tai spalva, kuri treningui suteikia daugiau išskirtinumo, brandos ir modernaus charakterio. Rekomenduojame šį variantą tiems, kurie ieško ne tik patogaus, bet ir vizualiai stipraus pasirinkimo kasdienai.

Treningo privalumai trumpai:

Su pūkeliu audinys - Medvilnė 70%, Poliesteris 30%;

Be pūkelio audinys - Medvilnė 90%, Poliesteris 10%;

Sertifikuota OEKO-TEX®;

Džemperis laisvo, ilgesnio kirpimo, nuleistais pečiais, ilgesnėmis rankovėmis;

Ant rankovės prisiūtas minimalistinis „cutmyfaschion“ logotipas;

Džemperio apačioje ir rankovių galuose - tamprus ribas;

Aukštos apykaklės džemperis, užsegamas užtrauktuku per visą ilgį;

Kelnės tiesaus silueto - aukštesnio liemens, su raišteliu;

Kelnių šonuose - vidutinio gylio kišenės, prisiūtas minimalistinis „cutmyfaschion“ logotipas;

Itin patogus vilkėti treningų modelis - nevaržo judesių, tinka įvairiam kūno sudėjimui;

Lengvai suderinamas su šiltesniais viršutiniais ar kitais drabužiais bei laisvalaikio avalyne;

Lietuviška kokybė, sukurta ir pagaminta mūsų siuvykloje.

SVARBU! Mūsų modelis Vytenis nuotraukose dėvi L dydžio treningus. Jo ūgis – 190 cm.