Šventinė suknelė "Evelina" CMF by Kamilė CMF520

2025-06-12T12:08:02+03:00

Type: Dresses
Price: 50.00

Kartu su Kamile žengiame drąsų ir netikėtą žingsnį – sukūrėme suknelę, skirtą šventėms. Taip, perskaitėte teisingai! Nusprendėme, kad patogumo ir jaukumo mylėtojai taip pat švenčia, todėl norime pasiūlyti Jums puikią išeitį.

Suknelės modelis „Evelina“ skirtas toms, kurios vertina drąsų ir ryžtingą stilių, nepastebėti jo neįmanoma. „Evelina“ – tai suknelė su charakteriu: elegantiškas raukinys šone ir ilgas, surišamas kaspinas ant peties, suteikiantis ypatingo žavesio.

Jeigu ruošiatės vakarėliui ir norite nelikti nepastebėta – ši suknelė yra būtent tai, ko Jums reikia!

Suknelės modelis

Šventinė mini juoda suknelė, pasiūta iš subtiliai blizgančio audinio, yra tobulas pasirinkimas drąsioms, ryžtingoms ir dėmesį mėgstančioms panelėms. Aptemptas modelis elegantiškai išryškina kūno linkius, uždara dekoltė suteikia rafinuotumo, o asimetriškos detalės suteikia unikalumo ir šiuolaikiškumo. Suknelės „Evelina“ ypatumas – elegantiškas raukinys šone ir ilgas, surišamas kaspinas ant kairiojo peties, suteikiantis ypatingo žavesio. Jei norite minimalistinio įvaizdžio, kaspino galite nerišti – suknelė vis tiek atrodys nepakartojamai. Ši juoda suknelė – tobulo modernios elegancijos ir subtilaus drąsumo derinio pavyzdys.

Kuriant šią suknelę, mūsų tikslas buvo paprastas: kad ją dėvėdamos mėgautumėtės kiekviena šventės akimirka, jaustumėtės užtikrintai savimi ir savo išvaizda.

Audinio sudėtis: Poliesteris 100%

Audinys lengvas, itin atsparus dėvėjimuisi ir greitai džiūstantis – tobulas pasirinkimas aktyviam gyvenimo būdui. Poliesteris nesiglamžo, ilgai išlaiko spalvų ryškumą ir formą net po daugybės skalbimų. Be to, jis mažai sugeria drėgmę, todėl yra ne tik praktiškas, bet ir lengvai prižiūrimas.

Papildomas šio audinio privalumas – atsparumas nusidėvėjimui ir pilingavimuisi, tad rūbas išliks kaip naujas ilgą laiką.

Derėjimas su kitais drabužiais ir aksesuarais

Prie šios suknelės rekomenduojame avėti aukštakulnius batelius. Iš papuošalų rinkitės ilgus auskarus arba minimalistinę metalinę apyrankę, o Jūsų palydove lai būna maža delninė su metalinėmis detalėmis. Ant viršaus puikiai tiks ilgas klasikinis paltas arba dirbtinio kailio švarkas.

Jeigu norite drąsesnio įvaizdžio, rinkitės batus virš kelių arba masyvius odinius aulinukus. Priderinkite odinę apyrankę ar masyvią grandinę kaklui. Ant viršaus užsimeskite juodą švarką, kuris įvaizdžiui suteiks dar daugiau charakterio.

Spalva – blizgi juoda

Ši spalva spinduliuoja prabangą, eleganciją ir pasitikėjimą savimi. Ji subtiliai atspindi šviesą, suteikdama audiniui gilumo ir išskirtinio žavesio. Blizgus paviršius kuria rafinuotą įvaizdį, tobulai tinkantį tiek vakariniams renginiams, tiek moderniam kasdieniam stiliui.

Juoda blizgi spalva yra universalus pasirinkimas – ją lengva derinti su įvairiais aksesuarais ir kitomis spalvomis, pabrėžiant individualumą bei išskirtinį stiliaus pojūtį. Ši spalva visuomet atrodo tvarkingai ir traukia akį minimalistiniu, tačiau nepaprastai įspūdingu efektu.

Drabužio privalumai trumpai:

Audinio sudėtis: Poliesteris 100%;

Audinys subtiliai žvilgantis, lengvas ir praktiškas;

Aptempta, mini suknelė;

Uždara dekoltė;

Suknelė be rankovių;

Raukinys šone ir ilgas, surišamas kaspinas ant kairiojo peties;

Tobulas pasirinkimas vakarėliui, šventei ar kitai progai, kai reikia pasipuošti;

Puikiai dera su aukštakulniais;

Pritaikomas rudenį, žiemą bei ankstyvą pavasarį;

Puikus pasirinkimas mėgstančios eleganciją;

Lietuviška kokybė, sukurta ir pagaminta mūsų siuvykloje Vilniuje.

Svarbu žinoti:

Kamilė vilki XS dydžio suknelę. Jos ūgis – 170 cm.

Danielė vilki XS dydžio suknelę. Jos ūgis – 177 cm.